Famílies Acollidores de Carcaixent participen en la I Trobada d’Acolliment Familiar
29 de Noviembre de 2017

Carcaixent

La Direcció General d'Infància i Adolescència de la Conselleria d'Igualtat i Polítiques Inclusives amb la col·laboració de l'Àrea de Benestar Social de l’Ajuntament de Carcaixent i altres entitats, ha organitzat la I Trobada d’Acolliment Familiar de la Comunitat Valenciana, que es va realitzar els passats 25 i 26 de novembre a les instal·lacions del Bioparc. Un total de 6 famílies acollidores de Carcaixent gaudiren d'este dia d'oci en família, com a reconeixement del seu compromís social i la tasca desinteressada que realitzen.

La trobada, amb un marcat caràcter lúdic, es va desenvolupar en dues jornades, la primera de les quals va comptar amb la participació de 669 persones corresponents a 137 famílies, procedents d'Alacant i Castelló. En la del diumenge van acudir 729 persones pertanyents a 174 famílies de la província de València, al costat de la directora general de la Infància i l'Adolescència, Rosa Molero.

En l'organització de la jornada s'ha comptat amb la col·laboració de l'entitat Bioparc que ha oferit importants descomptes en les entrades de les famílies i la restauració, sent gratuït l'accés al recinte de les persones menors d'edat acollides. A més, es va comptar també amb la col·laboració de les entitats beneficiàries d'una subvenció per al finançament del programa de foment de l'acolliment familiar.

Dins de la trobada, les famílies van visitar les instal·lacions del Bioparc, i van comptar en tot moment amb les explicacions i suport de personal tècnic tant d'entitats com de l'Administració per a qualsevol dubte o eventualitat. També van poder gaudir d'un espectacle d'aus.

La vicepresidenta i consellera d'Igualtat i Polítiques Inclusives, Mónica Oltra, va compartir la segona de les dues jornades d'esta trobada, en la que es van reunir tant les famílies extenses, que són aquelles que tenen algun vincle de sang amb els xiquets i xiquetes, com les educadores, i en les quals també van participat personal de la Conselleria i de les entitats que realitzen el suport tècnic als acolliments.

Mónica Oltra va explicar que amb estes jornades de trobada i convivència, es pretén donar un reconeixement social a totes les famílies acollidores, tant extenses com educadores, "per la inestimable tasca que desenvolupen com a recurs primordial en el sistema de protecció", a més d'oferir un espai lúdic però també de convivència i intercanvi d'experiències.

La vicepresidenta va agraïr a les famílies la seua tasca i va assenyalar que l'objectiu prioritari de les polítiques per a xiquetes, xiquets i adolescents que es troben en el sistema de protecció és "contribuir a la seua desinstitucionalització", especialment dels xiquets i xiquetes de menys de 7 anys d'edat, per als qui l'acolliment familiar ha de ser "ser l'únic recurs quan es fa necessària la separació del seu nucli familiar".